ליסה ג'יין סמית'

ליסה ג'יין סמית (באנגלית: Lisa Jane Smith; 4 בספטמבר 1958 – 8 במרץ 2025), ידועה בשם עט L. J. Smith, הייתה סופרת אמריקאית של ספרות נוער, הידועה בעיקר בזכות סדרת הספרים רבי-המכר שלה, "יומני הערפד", שעובדה לסדרת טלוויזיה מצליחה. ספריה, במיוחד "יומני הערפד" ו"עולם הלילה", הופיעו ברשימת רבי-המכר של הניו יורק טיימס והיו מועמדים לחמישה פרסים.

 ילדות והשכלה 
סמית נולדה ב-4 בספטמבר 1958 בפורט לודרדייל, פלורידה. בילדותה גדלה בוילה פארק, קליפורניה, ולמדה בתיכון וילה פארק. שם קיבלה את ההשראה לכתיבה ממורתה לאנגלית, זואי גיבס.

סמית למדה פסיכולוגיה ניסיונית באוניברסיטת קליפורניה בסנטה ברברה. מאוחר יותר למדה באוניברסיטת המדינה של סן פרנסיסקו כדי לקבל הסמכה להוראה.

 קריירה 
סמית' החלה את הקריירה שלה כמורה בבית ספר יסודי, אך עזבה בשנת 1989 לאחר שלוש שנים כדי לפתח קריירת כתיבה.

סמית' אמרה שהיא הבינה לראשונה שהיא רוצה להיות סופרת אי שם בין גן הילדים לכיתה א', "כאשר מורה שיבחה שיר נוראי שכתבתי",L.J. Smith Biography: amazon.com Retrieved 2010-12-23. והיא החלה לכתוב ברצינות כבר בבית הספר היסודי.Interview with Novelist L.J. Smith: nightworld.net  Retrieved 2010-12-23.

הספר הראשון שלה, The Night of the Solstice, שנכתב במהלך התיכון והקולג', פורסם על ידי הוצאת מקמילן בשנת 1987, ואחריו יצא Heart of Valor בשנת 1990. שני הספרים לא נמכרו היטב, שכן הם שווקו לילדים בגילאי 9–11 במקום לקהל הצעיר-בוגר שסמית' כיוונה אליו.

סדרת הספרים יומני הערפד הוזמנה על ידי אליס דונר, עורכת ב-Alloy Entertainment, בשנת 1990. סמית' כתבה מיד את הסצנה שבה אלנה, בוני ומרדית' מקשטות את אולם ההתעמלות והגיבורה פוגשת את דיימון (סצנה שנכללה מאוחר יותר בספר הראשון). לגבי שאר הדמויות, היא התאימה דמויות מספר שכתבה למבוגרים בשם The Garden of Earthly Delights. היא בחרה למקם את עלילת The Vampire Diaries בווירג'יניה משום שיש לה שם משפחה, והיא שאבה השראה מהעיירות הקטנות ואורח החיים באזור.

שלוש טרילוגיות נוספות יצאו לאחר מכן: המעגל הסודי (1992), המשחק האסור (1994) וחזונות אפלים (1995). הספר הראשון בסדרת עולם הלילה פורסם בשנת 1996, ואחריו יצאו עוד שמונה ספרים במהלך השנתיים הבאות.

בשנת 1998, סמית' יצאה להפסקה של עשור מכתיבה, וחזרה בשנת 2008 עם אתר אינטרנט חדש וסדרת סיפורים קצרים חדשים. בשנת 2007 פורסמה מחדש סדרת The Vampire Diaries, ואחריה הודפסו מחדש טרילוגיית המעגל הסודי וסדרת עולם הלילה בשנים 2008–2009.The L.J. Smith Fanlisting הספרים The Night of the Solstice ו-Heart of Valor פורסמו מחדש גם הם בשנת 2008. שלושה ספרים חדשים בסדרת The Vampire Diaries יצאו לאור בין השנים 2009–2010.The Vampire Diaries Blowout: 3 Prequel Novels Coming, Ep. 18 Stills, Ep. 20 Preview סדרת הספרים עובדה מאוחר יותר לסדרת הטלוויזיה יומני הערפד בשנת 2009, כמו גם סדרת הספרים המעגל הסודי שעובדה לסדרת הטלוויזיה המעגל הסודי בשנת 2011.

הספר האחרון בסדרה יומני הערפד שנכתב כולו על ידי סמית' (The Return: Midnight) יצא במרץ 2011. סמית' הגישה טיוטה של הספר הבא בסדרה (The Hunters: Phantom), אך לאחר מחלוקת בנוגע להתפתחות עלילתית מרכזית, המעורבות שלה הופסקה על ידי המו"ל, והספר נערך מחדש על ידי סופר צללים. ספרי ההמשך בסדרת יומני הערפד נכתבו מאז על ידי כותבי צללים. כמו כן, סמית' הוחלפה בסדרת The Secret Circle על ידי סופרת הצללים אוברי קלארק.

 חיים אישיים 
בשנת 1998, סמית' יצאה להפסקה של עשר שנים מכתיבה כדי לטפל בילדיה של אחותה, לאחר שגיסה אובחן עם מלנומה. במהלך תקופה זו, אמה נפטרה מסרטן ריאות. בשנת 1991 התגוררה סמית' בקונקורד (קליפורניה), ובהמשך עברה לדנוויל, קליפורניה. עד מותה הייתה במערכת יחסים עם עורכת הדין ג'ולי דיוולה.

 בריאות ומוות 
בסוף 2015, סמית' כמעט מתה ממחלה בלתי מאובחנת של גרנולומטוזיס עם פוליאנגאיטיס, שהובילה לאשפוז של חודשיים ולחיבור למכונת הנשמה במשך מספר שבועות. היא סבלה מנזק חמור לכליות, ללב, לכבד ולכיס המרה.

סמית' נפטרה מסיבוכים של מחלה אוטואימונית בבית חולים בוולנאט קריק קליפורניה, ליד ביתה שבדנוויל, ב-8 במרץ 2025, בגיל 66.

 קישורים חיצוניים 

 אל ג'יי סמית' ב-Internet Speculative Fiction Database 

 הערות שוליים 

קטגוריה:סופרות אמריקאיות
קטגוריה:סופרים אמריקאים
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:בוגרות אוניברסיטת קליפורניה בסנטה ברברה
קטגוריה:בוגרי אוניברסיטת קליפורניה בסנטה ברברה
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
קטגוריה:אמריקאיות שנפטרו ב-2025
קטגוריה:אמריקאים שנפטרו ב-2025